

*„Gondolkodni és beszélni: a kettő voltaképp egy. Gondolkodás nem képzelhető beszéd nélkül és megfordítva. … Beszélni és gondolkodni tehát egyszerre tanulsz és folyton és lassan.”*

*(Babits Mihály)*

**Magyar nyelvi versenyfeladatok**

**6. osztály**

**2012. április 26.**

név

iskola

**1.Tollbamondás.**

**A mellékelt vonalazott lapra dolgozz! 20 pont**

**2. Másold le a mondatokban kiemelt kifejezéseket szabályosan folyóírással!**  **15pont**

Kaptam két belépőt a NEMZETISZÍNHÁZBA.

Találkozzunk a BLAHALUJZATÉRI megállóban!

Megtaláltam a SZÉCHÉNYIKÖNYVTÁRI olvasójegyemet.

A KELETIKÁRPÁTOKI vagy a MAGASTÁTRAI sítáborba menjünk síelni?

Nem megyek a GELLÉRTFÜRDŐBE, inkább olvasok.

Vegyél anyának egy NŐKLAPJÁT!

Nagyon tetszik nekem az ARANYJÁNOSI nyelvezet, de a PETŐFIST is szeretem.

A BÜKKHEGYSÉG tetszik nekem a legjobban a MAGYARORSZÁGI hegységek közül.

A KATONAJÓZSEFSZÍNHÁZI előadáson nagyon jól szórakoztunk.

A KOSSUTHDÍJAS művészünk idén ÁLLAMIDÍJAT is kapott.

A JÁNOSHEGYI kilátás a legszebb, amit valaha láttam.

**3. Foglald külön-külön mondatba az alábbi szópárok tagjait! Csak azt a mondatot fogadjuk el, melyben egyértelműen kiderül a megadott szó jelentése.** 10 pont

játszunk – játsszunk

edzünk – eddzünk

álld – áldd

folyt – fojt

megtudja – meg tudja

**4. Húzd alá a mondatokba illő megfelelő kifejezést!** **5 pont**

1. Személynévi előtag *után a díj* szót **a) különírjuk b) kötőjellel kapcsoljuk.**
2. A *vonzzák* igealak csak **a)** **felszólító módú b) nem csupán felszólító módú** lehet.
3. A *varrták, álltak, otthon* szavakban kiejtéskor **a)** **mássalhangzó-rövidülés b) mással-hangzó-kiesés** történik.
4. A *varrnák, innák, írnák* igealak **a)** **egyes szám első személyű b) többes szám harmadik személyű.**
5. Az *írnunk, várnotok, látnod* szavak **a)** **igék b) nem igék.**

**5. Másold le a szavakat szótagolva! 10 pont**

létra briddzsel

karöltve záporeső

esernyő cipőboltig

zürichi megérint

bridzsel vajért

**6. Egészítsd ki a megadott szavakat „j”-vel illetve „ly”-jel! Figyelj a zárójelben írottakra! Szópáronként 1-1 pont jár. 10 pont**

1. pá….a – mu….a
2. viszá…. – duha….
3. dö….f – röhe…..
4. muszá…… – para….
5. kara…. – esté…..
6. he….(ind. szó) – he….(fn)
7. sú….t(fn.) – sú….t(ige)
8. fo…t.(ige, jelen idő) – fo….t (ige, múlt idő)
9. va….on (kérdőszó) – va….on (fn.)
10. hangyabo….t – sapkabo…t

**7. Csak a hibás szavakat javítsd a vonalra! Ha a helyes alakot rosszra javítod, pontot vonunk le! 10 pont**

mosdó, hákcsó, égszinkék, hallgasd, bicikli, szegfű, lakzi, foghagyma, fogyjon, faggyon, higgyen, hadjon, szívesen, szines, huszas, tízes, játssza, alkosd, követsd, metszük, edz

**8. Írd le a megadott szavak -val, -vel ragos alakját! Írd le újra a szót! 10 pont**

1. Zsanett
2. sakk
3. Félix
4. Madách
5. Kodály
6. méh
7. pech
8. Bálint
9. %
10. Széll

**9. Magyarázd meg az alábbi szavak jelentését! (Ne mondatba helyezd!) 5 pont**

1. létige
2. szállóige
3. jelige
4. varázsige
5. venyige

**10. Mi lehet a következő „kártyás” szólások jelentése? Válaszd ki, és írd a megfelelő helyre a jelentés betűjelét! 5 pont**

*a) nem jól választott b) minden érvét elmondja c) ismeri a terveit*

*d) baj lehet, ha mások belelátnak terveinkbe e) kockáztat*

1. Belelát a kártyájába.
2. Egy lapra tesz fel mindent.
3. Nem jó felfordított kártyával játszani.
4. Rosszul keverte a kártyáját.
5. Kijátssza az utolsó kártyáját.



**összesen: 100 pont**

**elért pontszám:**